pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดฯ ดีอีเอส ร่วมพิธีสวดเจริญมหามงคลรวมศาสนา สืบสานพระราชปณิธาน “ธรรมราชินี”รวมใจภักดิ์ น้อมรำลึกถึงพระมหากรุณาธิคุณ “พ่อแห่งแผ่นดิน”
วันพฤหัสบดีที่ 3 ธันวาคม 2563
ปลัดฯ ดีอีเอส ร่วมพิธีสวดเจริญมหามงคลรวมศาสนา สืบสานพระราชปณิธาน “ธรรมราชินี”รวมใจภักดิ์ น้อมรําลึกถึงพระมหากรุณาธิคุณ “พ่อแห่งแผ่นดิน”
ปลัดฯ ดีอีเอส ร่วมพิธีสวดเจริญมหามงคลรวมศาสนา สืบสานพระราชปณิธาน “ธรรมราชินี”รวมใจภักดิ์ น้อมรําลึกถึงพระมหากรุณาธิคุณ “พ่อแห่งแผ่นดิน”
เมื่อวันที่3ธันวาคม2563นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมดีอีเอสเข้าร่วมพิธีสวดเจริญมหามงคลรวมศาสนา3ธันวาคม2563สืบสานพระราชปณิธาน“ธรรมราชินี”รวมใจภักดิ์น้อมรําลึกถึงพระมหากรุณาธิคุณ“พ่อแห่งแผ่นดิน”เนื่องในโอกาสวันคล้ายวันพระบรมราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร5ธันวาคม2563ณพระลานพระราชวังดุสิตโดยพิธีดังกล่าวประกอบด้วยการบําเพ็ญพระราชกุศลอุทิศถวายพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรและสมเด็จพระบูรพมหากษัตริยาธิราชการเจริญพระพุทธมนต์และสวดถวายพระพรชัยมงคล5ศาสนาได้แก่ศาสนาพุทธศาสนาอิสลามศาสนาคริสต์ศาสนาพราหมณ์-ฮินดูและศาสนาซิกข์ตั้งแต่เวลา17.00น.เป็นต้นไป
*****************
รัฐบาลไทย-ข่าวทำเนียบรัฐบาล-ดีอีเอส ร่วมงาน“วันพ่อแห่งชาติ” จัดนิทรรศการน้อมรำลึกถึงพระอัจฉริยภาพ ด้านการสื่อสารในหัวข้อ “พระบิดาแห่งการสื่อสาร”
วันพฤหัสบดีที่ 3 ธันวาคม 2563
ดีอีเอส ร่วมงาน“วันพ่อแห่งชาติ” จัดนิทรรศการน้อมรําลึกถึงพระอัจฉริยภาพ ด้านการสื่อสารในหัวข้อ “พระบิดาแห่งการสื่อสาร”
ดีอีเอส ร่วมงาน“วันพ่อแห่งชาติ” จัดนิทรรศการน้อมรําลึกถึงพระอัจฉริยภาพ ด้านการสื่อสารในหัวข้อ “พระบิดาแห่งการสื่อสาร”
เมื่อวันที่ ๒ ธันวาคม ๒๕๖๓ นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้เข้าร่วมงาน “วันพ่อแห่งชาติ” โดยได้เยี่ยมชมการจัดนิทรรศการในบูทของกระทรวงดิจิทัลเพื่อเศรษฐกิจและสังคมและหน่วยงานในสังกัดกระทรวง สมาคมนักวิทยุสมัครเล่นแห่งประเทศไทย,สํานักงานกสทช. ซึ่งร่วมกันจัดนิทรรศการนําเสนอข้อมูลเกี่ยวกับพระอัจฉริยภาพด้านการสื่อสารในหัวข้อ “พระบิดาแห่งการสื่อสาร” เป็นการนําเสนอพระอัจฉริยภาพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร กับการสอนใช้วิทยุศูนย์สายลม VR009 โดยสมาคมนักวิทยุสมัครเล่นแห่งประเทศไทย การนําเสนอภาพฝีพระหัตถ์ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยทรงใช้เครื่องคอมพิวเตอร์วาดภาพแสดงการเดินเรือของพระมหาชนก พระอัจฉริยภาพด้านสถิติ การนําเสนอโครงการการศึกษาทางไกลผ่านดาวเทียม การฉายภาพยนต์กาตูนแอนิเมชั่น เรื่อง พระมหาชนก รวมทั้งการจําหน่ายอากรแสตมป์เฉลิมพระเกียรติ หายาก เกี่ยวกับพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบรมวงศานุวงศ์ นอกจากนี้ภายในบูทนิทรรศการยังมีการจัดกิจกรรมให้ร่วมสนุกและรับของที่ระลึกอีกมากมาย ทั้งนี้กิจกรรม “วันพ่อแห่งชาติ” ได้จัดขึ้นระหว่างวันที่ ๑ – ๖ ธันวาคม ๒๕๖๓ เวลา ๑๐.๐๐ น. – ๒๑.๐๐ น. ณ บริเวณ ถนนสนามชัย สวนสราญรมย์ และมิวเซียมสยาม
******************
รัฐบาลไทย-ข่าวทำเนียบรัฐบาล-กระทรวงยุติธรรม ขับเคลื่อนงานธุรกิจกับสิทธิมนุษยชน ภายใต้ประเด็น “ธุรกิจกับสิทธิมนุษยชนในโลกหลังการแพร่ระบาดของเชื้อไวรัสโคโรนา 2019”
วันพฤหัสบดีที่ 3 ธันวาคม 2563
กระทรวงยุติธรรม ขับเคลื่อนงานธุรกิจกับสิทธิมนุษยชน ภายใต้ประเด็น “ธุรกิจกับสิทธิมนุษยชนในโลกหลังการแพร่ระบาดของเชื้อไวรัสโคโรนา 2019”
กระทรวงยุติธรรม ขับเคลื่อนงานธุรกิจกับสิทธิมนุษยชน ภายใต้ประเด็น “ธุรกิจกับสิทธิมนุษยชนในโลกหลังการแพร่ระบาดของเชื้อไวรัสโคโรนา 2019”
ในวันพฤหัสบดีที่ ๓ ธันวาคม ๒๕๖๓ เวลา ๐๙.๐๐ น. ณ ห้องโลตัสสวีท ๑ - ๔ ชั้น ๒๒ โรงแรมเซ็นทาราแกรนด์และบางกอกคอนเวนชันเซ็นเตอร์ เซ็นทรัลเวิลด์ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายนพปฎล เดชอุดม เลขาธิการสมาคมเครือข่ายโกลบอลคอมแพ็กแห่งประเทศไทย Ms. Lovita Ramguttee, Deputy Resident Representative, UNDP Thailandเป็นประธานในพิธีเปิดการประชุมระดับชาติว่าด้วยธุรกิจกับสิทธิมนุษยชน ครั้งที่ ๔ ภายใต้ประเด็น “ธุรกิจกับสิทธิมนุษยชนในโลกหลังการแพร่ระบาดของเชื้อไวรัสโคโรนา 2019” (The 4th National Dialogue on Business and Human Rights in the Post COVID -19 World) โดยมี นายวัลลภ นาคบัว รองปลัดกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ และผู้แทนธุรกิจกว่า ๑๐๐ คน เข้าร่วมฯ
ในการนี้ รัฐมนตรีว่าการกระทรวงยุติธรรม กล่าวใจความสําคัญตอนหนึ่งว่า การแพร่ระบาดของเชื้อไวรัสโคโรนา 2019 นั้นเป็นวิกฤติการณ์ระดับโลกที่ก่อให้เกิดผลกระทบในทุกมิติ โดยเฉพาะมิติด้านเศรษฐกิจ ซึ่งได้รับผลกระทบอย่างหนัก ทั้งนี้ ประเทศไทยจะต้องเตรียมความพร้อมเพื่อให้ประเทศสามารถก้าวผ่านระยะการฟื้นฟูเศรษฐกิจได้อย่างมีประสิทธิภาพ ดังนั้น เราจึงจําเป็นที่จะต้องปรับเปลี่ยนมุมมองการดําเนินธุรกิจให้สอดคล้องและเหมาะสมกับสถานการณ์ในปัจจุบัน โดยคํานึงถึงแนวทางการดําเนินธุรกิจในรูปแบบวิถีปกติใหม่ หรือ New Normal ที่ให้ความสําคัญกับความยั่งยืน และการมีส่วนร่วมของทุกภาคส่วนอย่างแท้จริง
สําหรับการประชุมในครั้งนี้ สืบเนื่องจากการที่คณะรัฐมนตรีได้มีมติเห็นชอบแผนปฏิบัติการระดับชาติว่าด้วยธุกิจกับสิทธิมนุษยชน ระยะที่ ๑ (พ.ศ.๒๕๖๒-๒๕๖๕) เมื่อวันที่ ๒๙ ตุลาคม ๒๕๖๒ ส่งผลให้กรมคุ้มครองสิทธิและเสรีภาพ ในฐานะหน่วยงานหลักรับผิดชอบแผนปฏิบัติการฯ มีหน้าที่สําคัญในการสร้างความตระหนักรู้ให้กับภาคธุรกิจเพื่อส่งเสริมการดําเนินธุรกิจที่มีความรับผิดชอบและเคารพสิทธิมนุษยชน โดยกรมคุ้มครองสิทธิฯ ได้ดําเนินการอย่างต่อเนื่องร่วมกับโครงการพัฒนาแห่งสหประชาชาติ และสมาคมเครือข่ายโกลบอล คอมแพ็ก แห่งประเทศไทย เป็นประจําทุกปี เพื่อเป็นเวทีให้ภาคธุรกิจได้แลกเปลี่ยน เรียนรู้ และเผยแพร่ข้อมูลการดําเนินงานที่เป็นแนวปฏิบัติที่ดีระหว่างกัน ตลอดจนเพิ่มพูนองค์ความรู้ที่เป็นประโยชน์และสอดคล้องกับสถานการณ์ปัจจุบันให้แก่ภาคธุรกิจ
***********************
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานแถลงข่าวการจัดโครงการเผยแพร่ศิลปวัฒนธรรมทั่วทิศแผ่นดินไทย
วันศุกร์ที่ 4 ธันวาคม 2563
ผู้ช่วยรมว.วธ.เป็นประธานแถลงข่าวการจัดโครงการเผยแพร่ศิลปวัฒนธรรมทั่วทิศแผ่นดินไทย
ผู้ช่วยรมว.วธ.เป็นประธานแถลงข่าวการจัดโครงการเผยแพร่ศิลปวัฒนธรรมทั่วทิศแผ่นดินไทย
รัฐบาลไทย-ข่าวทำเนียบรัฐบาล-ปลัดสธ. เปิดโรงพยาบาลวัดสมานรัตนาราม จ.ฉะเชิงเทรา
วันศุกร์ที่ 4 ธันวาคม 2563
ปลัดสธ. เปิดโรงพยาบาลวัดสมานรัตนาราม จ.ฉะเชิงเทรา
ปลัดกระทรวงสาธารณสุข เปิดโรงพยาบาลวัดสมานรัตนาราม (พุทธโสธร2) จ.ฉะเชิงเทรา รองรับเส้นทางสู่ระเบียงเศรษฐกิจภาคตะวันออก EEC ให้บริการตรวจรักษาโรคทั่วไป ทันตกรรม การแพทย์แผนไทยและการแพทย์ทางเลือก
ปลัดกระทรวงสาธารณสุข เปิดโรงพยาบาลวัดสมานรัตนาราม (พุทธโสธร2) จ.ฉะเชิงเทรา รองรับเส้นทางสู่ระเบียงเศรษฐกิจภาคตะวันออก EEC ให้บริการตรวจรักษาโรคทั่วไป ทันตกรรม การแพทย์แผนไทยและการแพทย์ทางเลือก
เช้าวันนี้ (4 ธันวาคม 2563) นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานพิธีเปิดโรงพยาบาลวัดสมานรัตนาราม ต.บางแก้ว อ.เมือง จ.ฉะเชิงเทรา โดยมีนายแพทย์อภิชาต รอดสม สาธารณสุขนิเทศ เขตสุขภาพที่ 6 นายแพทย์มณเฑียร คณาสวัสดิ์ นายแพทย์สาธารณสุขจังหวัดฉะเชิงเทรา และแพทย์หญิงสมบัติ ชุติมานุกูล ผู้อํานวยการโรงพยาบาลพุทธโสธร เข้าร่วมพิธี
นายแพทย์เกียรติภูมิกล่าวว่า โรงพยาบาลวัดสมานรัตนาราม ก่อสร้างตามเจตนารมณ์ของท่านเจ้าคุณพระประชาธรรมนาถ เจ้าอาวาสวัดสมานรัตนาราม ในนามประธานคณะกรรมการดําเนินงานก่อสร้างโรงพยาบาลฯ ฝ่ายบรรพชิต เริ่มดําเนินการก่อสร้างตั้งแต่วันที่ 5 พฤษภาคม 2556 โดยท่านเจ้าคุณพระประชาธรรมนาถ ได้รวบรวมเงินบริจาคจากผู้มีจิตศรัทธา ก่อสร้างบนพื้นที่ 4 ไร่ 1งาน 74 ตารางวา อาคาร 9 ชั้น มีพื้นที่ใช้สอย 38,000 ตารางเมตร พร้อมด้วยอาคารสนับสนุนบริการอีก 1 อาคาร สถานที่ตั้ง ณ หมู่ 11 ตําบลบางแก้ว อําเภอเมือง จังหวัดฉะเชิงเทรา คาดการณ์มูลค่าก่อสร้างประมาณ 700-1,000 ล้านบาท มีเป้าหมายให้เป็นโรงพยาบาลขนาด 150 เตียง ที่มีความพร้อมด้านการแพทย์ และการพยาบาล เพื่อให้การดูแลรักษาประชาชนที่อยู่ในเขตจังหวัดฉะเชิงเทราและจังหวัดใกล้เคียงให้ได้รับการบริการสาธารณสุขที่ได้มาตรฐาน เท่าเทียมและเสมอภาคและยังรองรับแผนพัฒนาระเบียงเศรษฐกิจภาคตะวันออก EEC
นายแพทย์เกียรติภูมิกล่าวต่อว่า เริ่มเปิดบริการตั้งแต่วันนี้ ให้บริการผู้ป่วยนอกทั่วไป ทันตกรรม การแพทย์แผนไทยและการแพทย์ทางเลือก บริการพื้นฐานทางห้องปฏิบัติการ เอกซเรย์ เภสัชกรรม โดยได้รับการสนับสนุนบุคลากรด้านการแพทย์ พยาบาล และบุคลากรด้านสาธารณสุขจากโรงพยาบาลพุทธโสธร และได้รับการสนับสนุนเครื่องมือทางการแพทย์ จากท่านเจ้าคุณพระประชาธรรมนาถ เจ้าอาวาสวัดสมานรัตนาราม ร่วมกับมูลนิธิโรงพยาบาลวัดสมานรัตนาราม ได้รับงบประมาณบางส่วนจากสํานักงานเขตสุขภาพที่ 6
สําหรับในระยะที่ 2 ปี 2564 จะเปิดให้บริการหอผู้ป่วยสงฆ์อาพาธชั้น 9 และพัฒนาพื้นที่ชั้น 5-6 เป็นศูนย์การดูแลผู้สูงอายุครบวงจรโดยแพทย์เฉพาะทาง และเปิดบริการคลินิกไตเทียม และระยะที่ 3 ปี 2565 พื้นที่ชั้น 7-8 เป็นศูนย์ดูแลผู้สูงอายุครบวงจร (Senior House) เน้นการดูแลระยะกลาง (Intermediate care) เพื่อให้ผู้สูงอายุที่ฟื้นตัวหลังพ้นภาวะวิกฤตได้เตรียมตัวก่อนกลับบ้าน ลดระยะเวลาอยู่ในโรงพยาบาลเป็นเวลานาน และป้องกันการกลับมาเป็นซ้ํา หรือต้องกลับมาพักรักษาต่อในโรงพยาบาล
************************************** 4 ธันวาคม 2563
รัฐบาลไทย-ข่าวทำเนียบรัฐบาล-เชิญชมนิทรรศการงาน ❤️วันพ่อแห่งชาติ❤️
วันศุกร์ที่ 4 ธันวาคม 2563
เชิญชมนิทรรศการงาน ❤️วันพ่อแห่งชาติ❤️
เชิญชมนิทรรศการงาน ❤️วันพ่อแห่งชาติ❤️
รัฐบาลไทย-ข่าวทำเนียบรัฐบาล-ปลัด พม. ห่วงใยกลุ่มเปราะบางเดือดร้อนจากน้ำท่วมภาคใต้ พร้อมสั่งการ ทีม พม. One Home ลงพื้นที่ช่วยเหลือโดยด่วน
วันศุกร์ที่ 4 ธันวาคม 2563
ปลัด พม. ห่วงใยกลุ่มเปราะบางเดือดร้อนจากน้ําท่วมภาคใต้ พร้อมสั่งการ ทีม พม. One Home ลงพื้นที่ช่วยเหลือโดยด่วน
ปลัด พม. ห่วงใยกลุ่มเปราะบางเดือดร้อนจากน้ําท่วมภาคใต้ พร้อมสั่งการ ทีม พม. One Home ลงพื้นที่ช่วยเหลือโดยด่วน
วันนี้ (4 ธ.ค. 63) เวลา 18.00 น. ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ขณะนี้ สถานการณ์น้ําท่วมในพื้นที่ภาคใต้มีความรุนแรง ทําให้ประชาชนจํานวนมากในพื้นที่หลายจังหวัดได้รับความเดือดร้อนในวงกว้าง โดยเฉพาะจังหวัดนครศรีธรรมราช ซึ่งกระทรวง พม. มีความห่วงใยทุกกลุ่มเป้าหมายที่ประสบอุทกภัยเป็นอย่างมาก และในวันนี้จึงได้มีการประชุมแนวทางการช่วยเหลือผู้ประสบสาธารณภัยน้ําท่วมฉับพลันและน้ําไหลหลากในพื้นที่ภาคใต้ ร่วมกับผู้บริหารกระทรวง พม. และประชุมทางไกล Video Conference กับพัฒนาสังคมและความมั่นคงของมนุษย์จังหวัดนครศรีธรรมราช (พมจ.นครศรีธรรมราช) เพื่อเร่งหาแนวทางการช่วยเหลือและฟื้นฟูผู้ประสบภัยน้ําท่วมตามภารกิจกระทรวง พม. พร้อมทั้งสั่งการให้ พมจ.นครศรีธรรมราช บูรณาการร่วมกับทีม พม. One Home เร่งลงพื้นที่ช่วยเหลือกลุ่มเป้าหมาย โดยเฉพาะกลุ่มเปราะบางทั้งเด็ก ผู้สูงอายุ และคนพิการ รวมทั้งผู้ป่วยติดเตียง ที่ต้องเข้าไปดูแลเป็นพิเศษในด้านต่างๆ อาทิ การมอบเงินสงเคราะห์ครอบครัวสําหรับผู้ได้รับผลกระทบและผู้เสียชีวิต การจัดทีมนักสังคมสงเคราะห์และนักจิตวิทยาเข้าไปให้คําปรึกษาและฟื้นฟูสภาพจิตใจเพื่อลดผลกระทบทางด้านจิตใจ รวมทั้งการซ่อมแซมบ้านของคนพิการและผู้สูงอายุ เป็นต้น
นางพัชรี กล่าวต่อไปว่า นอกจากนี้ สําหรับการช่วยเหลือระยะยาว ผู้ได้รับผลกระทบที่อาจจะไม่มีรายได้ เนื่องจากไม่สามารถประกอบอาชีพได้ โดยเฉพาะการทําเกษตร กระทรวง พม. ได้เตรียมการฝึกอาชีพระยะสั้นหลายหลักสูตร เพื่อให้มีรายได้เพียงพอในการเลี้ยงดูตัวเองและครอบครัว อีกทั้ง หลังน้ําลด จะต้องมีการทําความสะอาดที่อยู่อาศัยและสิ่งแวดล้อมต่างๆ ซึ่งเราจะขอความร่วมมือจากอาสาสมัครพัฒนาสังคมและความมั่นคงของมนุษย์ (อพม.) รวมทั้งสภาเด็กและเยาวชนที่มีอยู่ทั่วประเทศ เข้ามาช่วยเหลือประชาชนในเรื่องนี้ เพื่อฟื้นฟูให้กลับมามีสภาพที่ดีเหมือนเดิม และที่สําคัญ ตนได้สั่งการให้ พมจ. บูรณาการร่วมกับทีม พม. One Home จังหวัด ลงพื้นที่เข้าไปดูแลช่วยเหลือประชาชนทุกกลุ่มเป้าหมายอย่างเร่งด่วนเพื่อให้สามารถกลับมาใช้ชีวิตได้ตามปกติโดยเร็วที่สุด
นางพัชรี กล่าวเพิ่มเติมว่า ทั้งนี้ ประชาชนที่ประสบภัยน้ําท่วมหรือประสบภัยพิบัติต่างๆ สามารถขอความช่วยเหลือได้ที่ศูนย์ช่วยเหลือสังคม สายด่วน พม. โทร. 1300 ซึ่งพร้อมให้ความช่วยเหลือตลอด 24 ชั่วโมง หรือติดต่อขอความช่วยเหลือเร่งด่วนด้วยตนเองได้ที่สํานักงานพัฒนาสังคมและความมั่นคงมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-รมว.สุริยะ เป็นประธานในพิธีมอบรางวัล ธุรกิจยานยนต์ยอดนิยม ประจำปี 2563 (TAQA Award 2020)
วันศุกร์ที่ 4 ธันวาคม 2563
รมว.สุริยะ เป็นประธานในพิธีมอบรางวัล ธุรกิจยานยนต์ยอดนิยม ประจําปี 2563 (TAQA Award 2020)
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีมอบรางวัล ธุรกิจยานยนต์ยอดนิยม ประจําปี 2563  ณ ห้องจูปิเตอร์ 4-5-6 อาคารชาเลนเจอร์ อิมแพ็ค เมืองทองธานี
วันนี้ (4 ธ.ค. 63) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีมอบรางวัล ธุรกิจยานยนต์ยอดนิยม ประจําปี 2563 หรือ Thailand Automotive Quality Award ,(TAQA Award 2020) ซึ่งเป็นความร่วมมือระหว่างสถาบันยานยนต์ บริษัท สื่อสากล จํากัด บริษัท คัสต้อม เอเชีย จํากัด และสื่อเครือผู้จัดการ โดยจัดต่อเนื่องเป็นปีที่ 19 โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม ร่วมมอบรางวัล และมีนางสาวสุชาดา แทนทรัพย์ โฆษกกระทรวงอุตสาหกรรม พร้อมด้วยผู้บริหารกระทรวงอุตสาหกรรม ร่วมเป็นเกียรติ ณ ห้องจูปิเตอร์ 4-5-6 อาคารชาเลนเจอร์ อิมแพ็ค เมืองทองธานี
โดยบริษัทที่ได้รับรางวัลธุรกิจยานยนต์ยอดนิยม อันดับ 1 ติดต่อกันเป็นเวลา 10 ปี รางวัล Platinum Excellence Award ได้แก่ ฮอนด้า ทั้งในด้านแบรนด์ และรถจักรยานยนต์ ส่วน เมอร์เซเดส-เบนซ์ และโตโยต้า ครองสถิติ 5 ปี ได้รางวัล Excellence Award ไปครอง
‐------------------
รัฐบาลไทย-ข่าวทำเนียบรัฐบาล-รัฐบาล มอบเงินช่วยเหลือเจ้าหน้าที่ และอสม.ที่เสียชีวิต บาดเจ็บ จากการปฏิบัติหน้าที่ในสถานการณ์โควิด 19
วันศุกร์ที่ 4 ธันวาคม 2563
รัฐบาล มอบเงินช่วยเหลือเจ้าหน้าที่ และอสม.ที่เสียชีวิต บาดเจ็บ จากการปฏิบัติหน้าที่ในสถานการณ์โควิด 19
รัฐบาล มอบเงินช่วยเหลือเจ้าหน้าที่ และอสม.ที่เสียชีวิต บาดเจ็บ จากการปฏิบัติหน้าที่ในสถานการณ์โควิด 19
กระทรวงสาธารณสุข รับมอบเงินจากรัฐบาล ช่วยเหลือบุคลากรทางการแพทย์และสาธารณสุข และอาสาสมัครสาธารณสุขประจําหมู่บ้านที่เสียชีวิต 2 ราย และได้รับบาดเจ็บ 3 ราย ขณะปฏิบัติหน้าที่ดูแลผู้ป่วยและชุมชนในสถานการณ์โรคโควิด 19
วันนี้ (4 ธันวาคม 2563) ที่ตึกไทยคู่ฟ้า ทําเนียบรัฐบาล กทม. นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ร่วมพิธีมอบเงินช่วยเหลือเจ้าหน้าที่ที่ได้รับผลกระทบจากการปฏิบัติหน้าที่ ด้านการป้องกันและแก้ไขปัญหาการแพร่ระบาดของโรคติดเชื้อไวรัสโคโรนา 2019โดยมีพลเอก ประยุทธ์ จันทร์โอชา นายกรัฐมนตรีเป็นประธานในพิธี
นายแพทย์เกียรติภูมิกล่าวว่า ขอขอบคุณในรัฐบาล โดยพลเอก ประยุทธ์ จันทร์โอชา นายกรัฐมนตรี ที่เห็นความสําคัญ และความทุ่มเทเสียสละของบุคลากรทางการแพทย์และสาธารณสุข และอาสาสมัครสาธารณสุขประจําหมู่บ้าน (อสม.) ที่ปฏิบัติหน้าที่ท่ามกลางความเสี่ยง ทั้งการคัดกรอง การดูแลรักษา การเฝ้าระวังป้องกันควบคุมโรค โดยได้มอบเงินบริจาค บัญชี “สํานักงานปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019” และขอให้กําลังใจ อสม. ที่ปฏิบัติหน้าที่ ออกเคาะประตูบ้าน ดูแลคนในชุมชน ช่วยเจ้าหน้าที่ในการให้ความรู้การปฏิบัติตัวเรื่องโรคโควิด 19 และติดตาม เฝ้าระวังกลุ่มเสี่ยงที่เดินทางกลับจากต่างประเทศ ทําให้ประเทศไทยสามารถควบคุมสถานการณ์ให้อยู่ในระดับต่ํา
สําหรับบุคลากรด้านการแพทย์และสาธารณสุข และอาสาสมัครสาธารณสุขประจําหมู่บ้าน ที่ได้รับผลกระทบและได้รับเงินช่วยเหลือมี 5 ราย ในจํานวนนี้เสียชีวิต 2 ราย เป็นเจ้าหน้าที่โรงพยาบาล และอาสาสมัครสาธารณสุขประจําหมู่บ้าน และผู้บาดเจ็บ 3ราย เป็น อสม. 2 ราย และนักวิชาการสาธารณสุข 1 ราย
ด้านนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า กรมสนับสนุนบริการสุขภาพ ได้จัดตั้งกองทุน ดร.นพ.อมร นนทสุต ซึ่งเป็นผู้มีคุณูปการกับงานสาธารณสุขมูลฐานของประเทศไทย เพื่อดูแล อสม.ที่ได้รับผลกระทบจากการปฏิบัติงาน มีกองทุนช่วยเหลือเยียวยา อสม. เพิ่มเติม เช่น กองทุนช่วยเหลือเยียวยา อสม.ที่ติดเชื้อโควิด 19 จากคุณคีรี กาญจนพาสน์, เงินช่วยเหลือเยียวยาจาก สปสช., เงินสงเคราะห์จาก ฌกส.อสม.แห่งประเทศไทย, มูลนิธิ อสม.แห่งประเทศไทย และขอเชิญชวน อสม. ให้สมัครร่วมเป็นสมาชิก ฌกส.อสม.แห่งประเทศไทย เพื่อเป็นสวัสดิการช่วยเหลือครอบครัวของ อสม. เมื่อเสียชีวิต โดยขอเอกสารและยื่นความประสงค์ที่สถานบริการสาธารณสุขที่ส่งผลการปฏิบัติงาน
รัฐบาลไทย-ข่าวทำเนียบรัฐบาล-ปลัดเกษตรฯ กำชับเจ้าหน้าที่ในสังกัด “การ์ดอย่าตก” พร้อมรับมือสถานการณ์การแพร่ระบาดของ โควิด 19 อย่างเคร่งครัด
วันศุกร์ที่ 4 ธันวาคม 2563
ปลัดเกษตรฯ กําชับเจ้าหน้าที่ในสังกัด “การ์ดอย่าตก” พร้อมรับมือสถานการณ์การแพร่ระบาดของ โควิด 19 อย่างเคร่งครัด
ปลัดเกษตรฯ กําชับเจ้าหน้าที่ในสังกัด “การ์ดอย่าตก” พร้อมรับมือสถานการณ์การแพร่ระบาดของ
โควิด 19 อย่างเคร่งครัด
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมติดตามสถานการณ์การแพร่ระบาดโรคติดเชื้อไวรัสโคโรนา 2019 (COVID-19) ผ่านระบบ ZOOM ณ ห้องประชุมกระทรวงเกษตรและสหกรณ์ว่า ตามรายงานของศูนย์บริหารสถานการณ์โควิด-19 (ศบค.) ณ วันที่ 4 ธันวาคม 2563 พบผู้ป่วยในพื้นที่จังหวัดเชียงใหม่ เชียงราย พะเยา พิจิตร ราชบุรี สิงห์บุรี และกรุงเทพมหานคร โดยมีแนวโน้มขยายวงกว้างและรุนแรงมากขึ้น ทั้งนี้ เพื่อเป็นการเฝ้าระวัง ป้องกัน ควบคุมและจํากัดการแพร่ระบาดโรคติดเชื้อไวรัสโคโรนา 2019 (COVID-19) จึงได้จัดการประชุมดังกล่าวขึ้น เพื่อสื่อสาร สร้างความเข้าใจกับเจ้าหน้าที่ในสังกัดกระทรวงเกษตรและสหกรณ์
ดร.ทองเปลว กล่าวว่า เพื่อเป็นการเฝ้าระวัง ป้องกัน ควบคุมและจํากัดการแพร่ระบาดของ COVID-19 จึงได้สั่งการให้ทุกหน่วยงานในสังกัดกระทรวงเกษตรและสหกรณ์ ติดตามสถานการณ์จากความก้าวหน้าผลการสอบสวนผู้ป่วย และตรวจสอบ timeline ของผู้ป่วยโรค COVID-19 หากมีความเกี่ยวข้องกับข้าราชการ พนักงานราชการ และลูกจ้างในสังกัด ขอให้พิจารณาดําเนินการตามมาตรการกักตัวจํานวน 14 วัน รวมถึงให้ข้าราชการ พนักงานราชการ และลูกจ้างในสังกัด ปฏิบัติตามมาตรการป้องกันโรคติดเชื้อไวรัสโคโรนา 2019 (COVID-19) ได้แก่ สวมหน้ากากผ้าหรือหน้ากากอนามัย หมั่นทําความสะอาดมือและอุปกรณ์ที่สัมผัส เว้นระยะห่างหรือหลีกเลี่ยงการสัมผัสกับผู้อื่น ใช้แพลตฟอร์มไทยชนะทุกครั้งที่ผ่านเข้า-ออก สถานที่สาธารณะ และงดเดินทางไปในพื้นที่เสี่ยง แต่หากมีความจําเป็นต้องเดินทางไปราชการในพื้นที่เสี่ยง ขอให้ปฏิบัติตามมาตรการป้องกันโรคติดเชื้อไวรัสโคโรนา 2019 (COVID-19) และมาตรการตามข้อกําหนดของผู้ว่าราชการจังหวัด หรือหน่วยงานควบคุมโรคในพื้นที่อย่างเคร่งครัด อีกทั้งยังให้หน่วยงานวางแผนล่วงหน้าในการปฏิบัติงาน สําหรับข้าราชการ พนักงานราชการ และลูกจ้างในสังกัด กรณีให้ปฏิบัติราชการที่บ้าน (Work from Home) หากสถานการณ์การแพร่ระบาดมีความรุนแรงเพิ่มขึ้น
“กระทรวงเกษตรฯ ได้มีการดําเนินการเฝ้าระวังการแพร่ระบาดของ COVID-19 อย่างต่อเนื่อง และปฏิบัติตามมาตรการของกรมควบคุมโรคมาโดยตลอด จากการจัดตั้งศูนย์ประสานการปฏิบัติภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) จึงขอกําชับในทุกหน่วยงานทั้งส่วนกลางและส่วนภูมิภาค ให้ความร่วมมือปฏิบัติตามและดําเนินการตามมาตรการตามประกาศของจังหวัดอย่างเคร่งครัด” ดร.ทองเปลว กล่าว
รัฐบาลไทย-ข่าวทำเนียบรัฐบาล-นายกรัฐมนตรี และรัฐมนตรีว่าการกระทรวงกลาโหม สั่งกองทัพ เร่งสถาปนาการสื่อสารและเสริมกำลังเข้าช่วยประชาชนในพื้นที่วิกฤตน้ำท่วมใต้
วันศุกร์ที่ 4 ธันวาคม 2563
นายกรัฐมนตรี และรัฐมนตรีว่าการกระทรวงกลาโหม สั่งกองทัพ เร่งสถาปนาการสื่อสารและเสริมกําลังเข้าช่วยประชาชนในพื้นที่วิกฤตน้ําท่วมใต้
พลโท คงชีพ ตันตระวาณิชย์ โฆษก กห. เปิดเผยว่า พลเอก ประยุทธ์ จันทร์โอชา นรม.และรมว.กห.ได้สั่งการให้ทุกเหล่าทัพ เสริมกําลังลงพื้นที่ให้การช่วยเหลือประชาชนจากอุทกภัย ฝนตกหนักในพื้นที่ภาคใต้ต่อเนื่องกันมา ตั้งแต่ 25 พ.ย. เป็นต้นมา
ส่งผลให้น้ําท่วมสูงเป็นวงกว้างใน 9 จังหวัด 358 ตําบล 2318 หมู่บ้าน โดยเฉพาะพื้นที่ 4 จังหวัด สงขลา พัทลุง สุราษฎร์ธานี และนครศรีธรรมราช ที่ได้รับผลกระทบหนักสุด
โดยย้ํา ขอให้จัดกําลังพลและเครื่องมือช่าง ลงพื้นที่ให้การช่วยเหลือเร่งด่วนกับประชาชนในพื้นที่วิกฤติที่น้ํายังคงท่วมสูง อพยพประชาชนออกจากพื้นที่เสี่ยงเข้าศูนย์อพยพที่จัดตั้งขึ้น และให้การช่วยเหลือประชาชนในพื้นที่ตัดขาด ทั้งนี้ให้ประสานกับฝ่ายปกครองในพื้นที่ สนับสนุนกําลังพลและเครื่องสูบน้ําเข้าช่วยเหลือโรงพยาบาลที่ได้รับผลกระทบให้สามารถดํารงความต่อเนื่องทางการแพทย์ พร้อมทั้งสนับสนุนรถครัวสนามเคลื่อนที่และร่วมกับจิตอาสาแจกจ่ายถุงยังชีพกับประชาชนที่ประสบภัยที่ตกค้างในพื้นที่ โดยเฉพาะพื้นที่เสี่ยง ทั้งนี้ให้สนับสนุน เร่งสถาปนาระบบการติดต่อสื่อสารที่ถูกตัดขาด เพื่อดํารงการติดต่อการช่วยเหลือประชาชนในพื้นที่ จนกว่าสถานการณ์จะดีขึ้น
พล.ท.คงชีพ กล่าวเพิ่มเติมว่า ขณะนี้ทุกเหล่าทัพ ได้จัดกําลังพล ยุทโธปกรณ์และเครื่องมือช่าง ลงพื้นที่ในการช่วยเหลือประชาชนเร่งด่วนกับผู้ประสบภัยในพื้นที่ ตั้งแต่ต้นต่อเนื่องมา โดยหน่วยทหารในทุกพื้นที่ ได้เข้าไปช่วยเหลือ ทั้งการเคลื่อนย้ายสิ่งของขึ้นที่สูง อพยพประชาชนและสัตว์เลี้ยงออกจากพื้นที่เสี่ยงภัย เข้าศูนย์อพยพซึ่งจัดเตรียมขึ้น การจัดทําแนวกั้นน้ําในพื้นที่เขตเมืองและการเร่งระบายน้ําลงแม่น้ําสายหลัก โดยติดตั้งเรือผลักดันน้ําและใช้เครื่องจักรเปิดเส้นทางน้ําในพื้นที่น้ําท่วมขังสูง เพื่อลดความเสียหายแก่ทรัพย์สินในพื้นที่บ้านเรือนและการเกษตรในภาพรวม
พร้อมทั้งได้จัดยานพาหนะ เรือท้องแบน และเครื่องจักรซ่อมแซม เร่งเปิดเส้นทางที่เสียหาย เพื่ออํานวยความสะดวกการสัญจรกับประชาชน และจัดหน่วยแพทย์เคลื่อนที่ให้การช่วยเหลือกับประชาชน. ทั้งนี้หากประชาชนในพื้นภาคใต้ ต้องการความช่วยเหลือเร่งด่วน สามารถติดต่อได้ที่ ศูนย์บรรเทาสาธารณภัยกองทัพภาคที่ 4 หมายเลขโทรศัพท์ 075-383405 และศูนย์ปฏิบัติการกองทัพเรือ โทร.1696 ตลอด 24 ชม.
รัฐบาลไทย-ข่าวทำเนียบรัฐบาล-มาตรการรองรับปัญหาภัยแล้ง ปี 2564
วันศุกร์ที่ 4 ธันวาคม 2563
มาตรการรองรับปัญหาภัยแล้ง ปี 2564
วันศุกร์ที่ 4 ธันวาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการบริหารจัดการทรัพยากรน้ําอย่างเป็นระบบ เพื่อป้องกันและบรรเทาปัญหาภัยแล้งในอนาคต โดยมอบหมายให้หน่วยงานที่เกี่ยวข้องเตรียมพร้อมมาตรการรับภัยแล้ง ปี 2564 ประกอบด้วย เร่งเก็บกักน้ําก่อนหมดฝน /จัดหาแหล่งสํารองน้ําดิบ ปฏิบัติการเติมน้ําในพื้นที่เกษตรและที่เสี่ยงขาดแคลนน้ํา /กําหนดจัดสรรน้ําฤดูแล้งไม่ให้เกิดผลกระทบต่อการอุปโภค-บริโภค จัดทําทะเบียนผู้ใช้น้ํา วางแผนเพาะปลูกพืชฤดูแล้ง เฝ้าระวังคุณภาพน้ําในแม่น้ําสายหลัก สายรอง /ส่งเสริมให้ภาคอุตสาหกรรมจัดการน้ําตามหลัก 3R คือ ลดใช้ ใช้ซ้ํา และนํากลับมาใช้ใหม่ รวมถึงสร้างการรับรู้สถานการณ์น้ํา ให้ทุกภาคส่วนเข้าใจและร่วมมือใช้น้ําอย่างประหยัดตามแผนที่วางไว้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“อนุชา” เตรียมลงพื้นที่ จ.สงขลา ตรวจเยี่ยมให้กำลังใจประชาชนและเจ้าหน้าที่ ติดตามสถานการณ์อุทกภัย รวมถึงประเมินสถานการณ์ และการให้ความช่วยเหลือของหน่วยงานที่เกี่ยวข้อง
วันศุกร์ที่ 4 ธันวาคม 2563
“อนุชา” เตรียมลงพื้นที่ จ.สงขลา ตรวจเยี่ยมให้กําลังใจประชาชนและเจ้าหน้าที่ ติดตามสถานการณ์อุทกภัย รวมถึงประเมินสถานการณ์ และการให้ความช่วยเหลือของหน่วยงานที่เกี่ยวข้อง
“อนุชา” เตรียมลงพื้นที่ จ.สงขลา ตรวจเยี่ยมให้กําลังใจประชาชนและเจ้าหน้าที่ ติดตามสถานการณ์อุทกภัย รวมถึงประเมินสถานการณ์ และการให้ความช่วยเหลือของหน่วยงานที่เกี่ยวข้อง
วันนี้ (4 ธันวาคม 2563) นายอนุชา นาคาศัย รัฐมนตรีประจําสํานักนายกรัฐมนตรีเผย จากอิธิพลมรสุมตะวันออกเฉียงเหนือที่พัดปกคลุมอ่าวไทยและภาคใต้ ประกอบกับมีหย่อมความกดอากาศต่ําปกคลุมประเทศมาเลเซีย ส่งผลให้บริเวณภาคใต้ฝั่งตะวันออกมีฝนตกหนักถึงหนักมากบางพื้นที่ทําให้เกิดสถานการณ์น้ําท่วมฉับพลัน น้ําไหลหลาก ดินสไลด์ และเกิดวาตภัยขึ้น ตั้งแต่วันที่ 25 พฤศจิกายน 2563 เป็นต้นมา ทําให้จังหวัดในพื้นที่ภาคใต้ได้รับผลกระทบ ซึ่งปัจจุบันยังคงมีน้ําท่วมขังอยู่จํานวน 7 จังหวัด (สุราษฏร์ธานี กระบี่ นครศรีธรรมราช ตรัง พัทลุง สงขลา และยะลา) ทั้งนี้ จากรายงานกรมป้องกันและบรรเทาสาธารณภัยสถานการณ์น้ําท่วมดังกล่าวอยู่ภายใต้การจัดการสาธารณภัยขนาดกลาง (ระดับ 2) โดยพลเอก ประยุทธ์ จันทร์โอชา นายกรัฐมนตรีได้สั่งการให้กรมป้องกันและบรรเทาสาธารณภัยติดตาม วิเคราะห์ และประเมินสถานการณ์อย่างใกล้ชิด หากสถานการณ์มีแนวโน้มรุนแรงมากขึ้น ส่งผลให้เกิดความเสียหายเป็นวงกว้างให้ประกาศยกระดับการจัดการสาธารณภัย เป็นการจัดการสาธารณภัยขนาดใหญ่ (ระดับ 3) ตามแผนการป้องกันและบรรเทาสาธารณภัยแห่งชาติต่อไป พร้อมเน้นย้ําให้ช่วยเหลือประชาชนอย่างเต็มที่ โดยเฉพาะเรื่องความปลอดภัยในชีวิตและทรัพย์สินของประชาชน
รัฐมนตรีประจําสํานักนายกรัฐมนตรีกล่าวว่า พรุ่งนี้ (5 ธันวาคม) นายกรัฐมนตรีมอบหมายให้ตนเอง พร้อมทีมงานลงพื้นที่อําเภอระโนดจังหวัดสงขลา เพื่อตรวจเยี่ยมให้กําลังใจประชาชนและเจ้าหน้าที่ ติดตามสถานการณ์อุทกภัยที่เกิดขึ้นในพื้นที่จังหวัดสงขลา รวมถึงประเมินสถานการณ์ และการให้ความช่วยเหลือของหน่วยงานที่เกี่ยวข้อง ทั้งนี้ จังหวัดสงขลามีพื้นที่ได้รับผลกระทบจํานวน 13 อําเภอ (เมืองสงขลา จะนะ สะเดา หาดใหญ่ ควนเนียง สิงหนคร นาหม่อม รัตภูมิ บางกล่ํา สทิงพระ ระโนด กระแสสินธุ์ คลองหอยโข่ง) 70 ตําบล 435 หมู่บ้าน 56,873 ครัวเรือน
รัฐมนตรีประจําสํานักนายกรัฐมนตรีระบุ นายกรัฐมนตรีกําชับการลงพื้นที่ ต้องไม่สร้างความเดือดร้อนและกระทบต่อการทํางานของเจ้าหน้าที่ที่ให้ความช่วยเหลือประชาชน เน้นย้ําให้ลงพื้นที่เพื่อไปรับทราบข้อมูลความเดือดร้อน พร้อมกับเร่งให้ความช่วยเหลือเพื่อบรรเทาความเดือนร้อนของประชาชนต่อไป
---------------------------------------------
รัฐบาลไทย-ข่าวทำเนียบรัฐบาล-  บีโอไอเผยผลสำรวจนักลงทุนต่างชาติร้อยละ 96 เชื่อมั่นไทย
วันศุกร์ที่ 4 ธันวาคม 2563
บีโอไอเผยผลสํารวจนักลงทุนต่างชาติร้อยละ 96 เชื่อมั่นไทย
บีโอไอเผยผลสํารวจนักลงทุนต่างชาติร้อยละ 96 เชื่อมั่นไทย
บีโอไอเผยผลสํารวจนักลงทุนต่างชาติร้อยละ 96 เชื่อมั่นไทย
เมื่อเร็วๆ นี้ นางสาวซ่อนกลิ่น พลอยมี ที่ปรึกษาด้านการลงทุน สํานักงานคณะกรรมการส่งเสริมการลงทุน (บีโอไอ) กล่าวเปิดงานสัมมนาเรื่อง "ลงทุนไทย 2563: มุมมองอนาคตลงทุนไทยในสายตาต่างชาติ”โดยเผยผลการสํารวจกลุ่มตัวอย่าง จํานวน 600 บริษัท พบว่านักลงทุนต่างชาติร้อยละ 96 มั่นใจศักยภาพประเทศไทย และมีแผนขยายการลงทุนและรักษาระดับการลงทุน แม้จะได้รับผลกระทบจากโควิด-19ณ โรงแรมอีสติน แกรนด์ สาทร
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 27 พฤศจิกายน - 3 ธันวาคม 2563
วันศุกร์ที่ 4 ธันวาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 27 พฤศจิกายน - 3 ธันวาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 27 พฤศจิกายน - 3 ธันวาคม 2563 พบการกระทําผิด จํานวน 385 คดี คิดเป็นเงินค่าปรับ 11.37 ล้านบาท
นายณัฐกร อุเทนสุต ผู้อํานวยการสํานักแผนภาษี รักษาการในตําแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 27 พฤศจิกายน - 3 ธันวาคม 2563) พบว่ามีการกระทําผิด จํานวน 385 คดี คิดเป็นเงินค่าปรับ 11.37 ล้านบาท โดยแยกเป็น สุรา จํานวน 210 คดี ค่าปรับ 1.94 ล้านบาท ยาสูบ จํานวน 100 คดี ค่าปรับ 2.82 ล้านบาท ไพ่ จํานวน 4 คดี ค่าปรับ 0.02 ล้านบาท น้ํามันและผลิตภัณฑ์น้ํามัน จํานวน 21 คดี ค่าปรับ 5.19 ล้านบาท น้ําหอม จํานวน 2 คดี ค่าปรับ 0.18 ล้านบาท รถจักรยานยนต์ จํานวน 41 คดี ค่าปรับ 0.98 ล้านบาท และสินค้าอื่น ๆ จํานวน 7 คดี ค่าปรับ 0.24 ล้านบาท โดยมีของกลางแยกเป็นน้ําสุรา จํานวน 957.620 ลิตร ยาสูบ จํานวน 11,890 ซอง ไพ่ จํานวน 48 สํารับ น้ํามันและผลิตภัณฑ์น้ํามัน จํานวน 178,755.000 ลิตร น้ําหอม จํานวน 380 ขวด รถจักรยานยนต์ จํานวน 58 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 3 ธันวาคม 2563 พบว่ามีการกระทําผิด จํานวน 5,071 คดี คิดเป็นเงินค่าปรับ 97.84 ล้านบาท โดยแยกเป็น สุรา จํานวน 2,826 คดี ค่าปรับ 27.54 ล้านบาท ยาสูบ จํานวน 1,594 คดี ค่าปรับ 37.50 ล้านบาท ไพ่ จํานวน 133 คดี ค่าปรับ 1.38 ล้านบาท น้ํามันและผลิตภัณฑ์น้ํามัน จํานวน 163 คดี ค่าปรับ 12.48 ล้านบาท น้ําหอม จํานวน 22 คดี ค่าปรับ 0.85 ล้านบาท รถจักรยานยนต์ จํานวน 228 คดี ค่าปรับ จํานวน 6.00 ล้านบาท และสินค้าอื่น ๆ จํานวน 105 คดี ค่าปรับ 12.09 ล้านบาท โดยมีของกลางแยกเป็นน้ําสุรา จํานวน 78,381.500 ลิตร ยาสูบ จํานวน 133,589 ซอง ไพ่ จํานวน 9,014 สํารับ น้ํามันและผลิตภัณฑ์น้ํามัน จํานวน 406,0772.000 ลิตร น้ําหอม จํานวน 58,361 ขวด รถจักรยานยนต์ จํานวน 317 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/604-2564-27-3-2563-60
รัฐบาลไทย-ข่าวทำเนียบรัฐบาล-รมต.นร ตรวจเยี่ยมให้กำลังใจเจ้าหน้าที่ NBT ปฏิบัติงานถ่ายทอดสดกิจกรรมเฉลิมพระเกียรติ 5 ธันวาคม เชื่อมีความพร้อมสูงในการทำหน้าที่เป็นศูนย์กลางควบคุมการออกอากาศส่งสัญญาณทั่วประเทศ
วันศุกร์ที่ 4 ธันวาคม 2563
รมต.นร ตรวจเยี่ยมให้กําลังใจเจ้าหน้าที่ NBT ปฏิบัติงานถ่ายทอดสดกิจกรรมเฉลิมพระเกียรติ 5 ธันวาคม เชื่อมีความพร้อมสูงในการทําหน้าที่เป็นศูนย์กลางควบคุมการออกอากาศส่งสัญญาณทั่วประเทศ
รมต.นร ตรวจเยี่ยมให้กําลังใจเจ้าหน้าที่ NBT ปฏิบัติงานถ่ายทอดสดกิจกรรมเฉลิมพระเกียรติ 5 ธันวาคม เชื่อมีความพร้อมสูงในการทําหน้าที่เป็นศูนย์กลางควบคุมการออกอากาศส่งสัญญาณให้สถานีโทรทัศน์ต่าง ๆ ทั่วประเทศ
วันนี้ (4 ธันวาคม 2563) นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วย นางสาวณัฐธ์ภัสส์ ยงใจยุทธ ที่ปรึกษารัฐมนตรีประจําสํานักนายกรัฐมนตรี นายอนุรุทธิ์ นาคาศัย ที่ปรึกษารัฐมนตรีประจําสํานักนายกรัฐมนตรี เดินทางตรวจเยี่ยมและให้กําลังใจเจ้าหน้าที่สถานีวิทยุโทรทัศน์แห่งประเทศไทย ในการปฏิบัติงานถ่ายทอดสดกิจกรรมเฉลิมพระเกียรติ 5 ธันวาคม 2563 จากที่ทางรัฐบาลได้มอบหมายให้โทรทัศน์รวมการณ์เฉพาะกิจแห่งประเทศไทย ร่วมกับ NBT ถ่ายทอดสดพิธีจุดเทียนมหามงคลเพื่อสดุดีเฉลิมพระเกียรติคุณและน้อมรําลึก ในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระราชสมภพ วันพ่อแห่งชาติและวันชาติ ในวันเสาร์ที่ 5 ธันวาคม 2563 ณ มณฑลพิธีท้องสนามหลวง โดย NBT ได้ช่วยสนับสนุน บุคลากร รถ OB ถ่ายทอดสด กล้องโทรทัศน์ และทําหน้าที่เป็นศูนย์กลางควบคุมการออกอากาศส่งสัญญาณให้สถานีโทรทัศน์ต่าง ๆ ทั่วประเทศ
นายอนุชา นาคาศัย รัฐมนตรีประจําสํานักนายกรัฐมนตรี กล่าวว่า จากการเยี่ยมชมการดําเนินงาน มีความเชื่อมั่นว่า สถานีวิทยุโทรทัศน์แห่งประเทศไทย และกรมประชาสัมพันธ์มีความพร้อมอย่างสูง ในการทําหน้าที่เป็นศูนย์กลางควบคุมการออกอากาศส่งสัญญาณให้สถานีโทรทัศน์ต่าง ๆ ทั่วประเทศ ที่จะถ่ายทอดสดกิจกรรมเฉลิมพระเกียรติ 5 ธันวาคม 2563 ในวันพรุ่งนี้ ตนขอเป็นกําลังใจ และขออํานวยพรให้การดําเนินงานถ่ายทอดสดพิธีจุดเทียนมหามงคล ในวันที่ 5 ธันวาคมนี้ ประสบความสําเร็จลุล่วงไปได้ด้วยดีในทุกขั้นตอน และขอเชิญชวนให้พี่น้องประชาชนได้ติดตามรับชมการถ่ายทอดสดฯ พร้อมกัน ในวันพรุ่งนี้ทางโทรทัศน์รวมการเฉพาะกิจแห่งประเทศไทย
-------------------------------------
รัฐบาลไทย-ข่าวทำเนียบรัฐบาล-รมช.ธรรมนัส เปิดงานวันดินโลก ปี 2563 “Keep soil alive, protect soil biodiversity : รักษ์ปฐพี คืนชีวีที่หลากหลายให้ผืนดิน”
วันศุกร์ที่ 4 ธันวาคม 2563
รมช.ธรรมนัส เปิดงานวันดินโลก ปี 2563 “Keep soil alive, protect soil biodiversity : รักษ์ปฐพี คืนชีวีที่หลากหลายให้ผืนดิน”
รมช.ธรรมนัส เปิดงานวันดินโลก ปี 2563 “Keep soil alive, protect soil biodiversity : รักษ์ปฐพี คืนชีวีที่หลากหลายให้ผืนดิน” ณ ศูนย์ความเป็นเลิศด้านการวิจัยดินแห่งภูมิภาคเอเชีย (CESRA) อ.ปากช่อง จ.นครราชสีมา
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานเปิดงานวันดินโลกปี2563 “Keep soil alive, protect soil biodiversity :รักษ์ปฐพีคืนชีวีที่หลากหลายให้ผืนดิน”ณศูนย์ความเป็นเลิศด้านการวิจัยดินแห่งภูมิภาคเอเชีย(CESRA)อําเภอปากช่องจังหวัดนครราชสีมาว่ากระทรวงเกษตรและสหกรณ์โดยกรมพัฒนาที่ดินได้มีการจัดงานวันดินโลกในวันที่5ธันวาคมของทุกปีเพื่อเป็นการถวายสดุดีและเทิดพระเกียรติพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร
ในฐานะที่ทรงเป็น“นักวิทยาศาสตร์ดินเพื่อมนุษยธรรม”พระองค์แรกและพระองค์เดียวของโลกพระองค์ทรงบําเพ็ญพระราชกรณียกิจด้านการจัดการทรัพยากรดินและน้ําจนเป็นรากฐานการผลิตที่มั่นคงของเกษตรกรนอกจากนี้ยังทรงศึกษาและพัฒนาด้านการจัดการดินด้วยวิธีการเรียบง่ายและประหยัดที่เกษตรกรนําไปปฏิบัติเองได้โดยกิจกรรมภายในงานจะประกอบด้วยนิทรรศการเฉลิมพระเกียรติพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรนิทรรศกาพระราชปณิธานการทรงงานของพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัวเพื่อสืบสานรักษาและต่อยอดมีการจัดพิพิธภัณฑ์ธรรมชาติที่มีชีวิตจัดศูนย์ฝึกเกษตรสร้างอาชีพมั่นคงมั่งคั่งยั่งยืนมีการเสวนาวิชาการและจุดเช็คอินดินโลกปี2563 Landmarkวันดินโลกสัญลักษณ์World Soil Dayที่ใหญ่ที่สุดในสยาม
“กระทรวงเกษตรฯนั้นพร้อมที่จะสานต่อเจตนารมณ์ในพระราชปณิธานพร้อมน้อมนําพระราชดําริมาเป็นแนวทางในการขับเคลื่อนการใช้ที่ดินการพัฒนาดินน้ําพืชและอาชีพของเกษตรกรให้มีความมั่นคงมีคุณภาพชีวิตที่ดีสามารถดํารงชีวิตได้อย่างมั่นคงยั่งยืนและมุ่งสู่การบรรลุเป้าหมายการพัฒนาในเรื่องทรัพยากรดินและสิ่งแวดล้อมความปลอดภัยและความมั่นคงทางอาหารเพื่อขจัดความอยากไร้ขาดแคลนให้หมดไป”ร้อยเอกธรรมนัสกล่าว
ทั้งนี้กรมพัฒนาที่ดินได้เป็นเจ้าภาพหลักในการจัดงานวันดินโลกร่วมกับสมาคมดินและปุ๋ยแห่งประเทศไทยสมาคมอนุรักษ์ดินและน้ําสมาคมดินโลกองค์การอาหารและเกษตรแห่งสหประชาชาติ(FAO)และหน่วยงานภาคีภาครัฐเอกชนองค์กรต่างๆในปีนี้สมัชชาความร่วมมือทรัพยากรดินโลกกําหนดหัวข้อการจัดงาน“Keep Soil Alive, Protect Soil Biodiversity”โดยให้ความสําคัญของนิเวศวิทยาและความหลากหลายทางชีวภาพในดินสิ่งมีชีวิตตั้งแต่ระดับจุลินทรีย์สิ่งมีชีวิตขนาดเล็กใหญ่ซึ่งล้วนแต่มีความสัมพันธ์เกี่ยวข้องกันในระบบนิเวศและก่อให้เกิดความอุดมสมบูรณ์ของดินการจัดงานวันดินโลกและกําหนดให้มีการจัดงานระหว่างวันที่4 – 8ธันวาคม2563ณศูนย์ความเป็นเลิศด้านการวิจัยดินแห่งภูมิภาคเอเชียอําเภอปากช่องจังหวัดนครราชสีมา
รัฐบาลไทย-ข่าวทำเนียบรัฐบาล-รองนายกฯ และ รมว.พลังงาน ตรวจเยี่ยมและมอบนโยบายการดำเนินงานแก่กระทรวงการคลัง
วันศุกร์ที่ 4 ธันวาคม 2563
รองนายกฯ และ รมว.พลังงาน ตรวจเยี่ยมและมอบนโยบายการดําเนินงานแก่กระทรวงการคลัง
เมื่อวันที่ 4 ธันวาคม 2563 รองนายกรัฐมนตรีและรัฐมนตรีว่าการกระทรวงพลังงาน เดินทางมาตรวจเยี่ยมและมอบนโยบายการดําเนินงานแก่กระทรวงการคลัง โดยมีรัฐมนตรีว่าการกระทรวงการคลัง พร้อมด้วยคณะผู้บริหารกระทรวงการคลัง ให้การต้อนรับ
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 4 ธันวาคม 2563 นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เดินทางมาตรวจเยี่ยมและมอบนโยบายการดําเนินงานแก่กระทรวงการคลัง โดยมีนายอาคม เติมพิทยาไพสิฐ รัฐมนตรีว่าการกระทรวงการคลัง พร้อมด้วยคณะผู้บริหารกระทรวงการคลัง ให้การต้อนรับ ณ ห้องประชุมวายุภักษ์ 4 สํานักงานปลัดกระทรวงการคลัง โดยรองนายกรัฐมนตรีและรัฐมนตรีว่าการกระทรวงพลังงาน กล่าวในที่ประชุมมีรายละเอียดสรุปได้ดังนี้
1. ในปัจจุบันเศรษฐกิจไทยได้ผ่านจุดต่ําสุดไปแล้วในไตรมาสที่ 2 และมีแนวโน้มฟื้นตัวอย่างต่อเนื่องในช่วงที่เหลือของปี 2563โดยส่วนหนึ่งเป็นผลมาจากการดําเนินมาตรการของกระทรวงการคลังที่ดูแลและเยียวยาผลกระทบทางเศรษฐกิจที่เกิดขึ้นจากสถานการณ์โควิด-19รวมถึงโครงการคนละครึ่งที่กระทรวงการคลังได้นําดําริของนายกรัฐมนตรีมาดําเนินการจนเห็นผลชัดเจน ทั้งนี้ มั่นใจว่าเศรษฐกิจไทยในปี 2564 จะสามารถฟื้นตัวได้อย่างต่อเนื่อง
2.ในด้านนโยบาย กระทรวงการคลังควรมุ่งเน้นภารกิจใน 3 เรื่องได้แก่ 1) ภารกิจด้านนโยบายการคลังการเงิน เช่น การปฏิรูปโครงสร้างภาษีให้เหมาะสมกับการเปลี่ยนแปลงทางเศรษฐกิจและสังคมการดูแลภาวะสินเชื่อของภาคธุรกิจและหนี้สินของภาคประชาชน เพื่อให้สามารถผ่านพ้นสถานการณ์โควิด-19 ได้ 2) ภารกิจการปรับโครงสร้างเศรษฐกิจที่มุ่งสู่การพัฒนาของอุตสาหกรรมเป้าหมาย เช่น อุตสาหกรรมยานยนต์สมัยใหม่อุตสาหกรรมดิจิทัลและอุตสาหกรรมการแพทย์ครบวงจร เป็นต้น เพื่อเพิ่มศักยภาพการผลิตสินค้าและบริการที่มีมูลค่าเพิ่มทางเศรษฐกิจสูง รวมทั้งปรับโครงสร้างภาคการผลิตของไทยให้เข้าสู่มาตรฐานสากล และ 3) ภารกิจการปรับกฎเกณฑ์และระเบียบต่าง ๆเพื่อเพิ่มประสิทธิภาพในการปฏิบัติงาน ความโปร่งใส มีความคล่องตัวและอํานวยความสะดวกต่อประชาชนมากขึ้น
รองนายกรัฐมนตรีและรัฐมนตรีว่าการกระทรวงพลังงาน ได้กล่าวทิ้งท้ายว่า สถานการณ์โควิด-19ในช่วงที่ผ่านมาถือเป็นปัจจัยเร่งรัดให้การดําเนินนโยบายเศรษฐกิจต้องทันสถานการณ์ โปร่งใส ตรงกลุ่มเป้าหมาย โดยยังคงรักษาไว้ซึ่งวินัยทางการเงินการคลัง นอกจากนี้ หน่วยงานด้านเศรษฐกิจต่าง ๆ จําเป็นต้องประสานความร่วมมือด้านนโยบายเพื่อแก้ไขปัญหาทางเศรษฐกิจและกําหนดนโยบายเพื่อการพัฒนาประเทศในอนาคต
นอกจากนี้ รัฐมนตรีว่าการกระทรวงการคลัง กล่าวเสริมว่า นอกจากภารกิจงานในด้านต่างๆ ตามที่รองนายกรัฐมนตรีและรัฐมนตรีว่าการกระทรวงพลังงาน ได้มอบหมายข้างต้นแล้ว กระทรวงการคลังจะได้มุ่งเน้นการพัฒนาระบบภาษีการบริหารรายได้ของรัฐบาล และการรักษาวินัยการเงินการคลัง การปรับปรุงการปฏิบัติงานของส่วนราชการในสังกัดกระทรวงการคลังให้เอื้ออํานวยต่อการดําเนินธุรกิจของภาคเอกชน (Ease of Doing Business)รวมทั้งดําเนินมาตรการเพื่อให้เศรษฐกิจเติบโตอย่างมีเสถียรภาพ
คณะโฆษกกระทรวงการคลัง
โทร. 02 273 9020 ต่อ 3236
รัฐบาลไทย-ข่าวทำเนียบรัฐบาล-ปลัดฯ ดีอีเอส ประชุมสมัชชาใหญ่ สมัยที่ ๑๕ (General Assembly : GA) ผ่านสื่ออิเล็กทรอนิกส์ ร่วมพิจารณาแผนยุทธศาสตร์รอบ ๓ ปี พร้อมเลือกตั้งเลขาธิการ-รองเลขาธิการ GA
วันเสาร์ที่ 5 ธันวาคม 2563
ปลัดฯ ดีอีเอส ประชุมสมัชชาใหญ่ สมัยที่ ๑๕ (General Assembly : GA) ผ่านสื่ออิเล็กทรอนิกส์ ร่วมพิจารณาแผนยุทธศาสตร์รอบ ๓ ปี พร้อมเลือกตั้งเลขาธิการ-รองเลขาธิการ GA
ปลัดฯ ดีอีเอส ประชุมสมัชชาใหญ่ สมัยที่ ๑๕ (General Assembly : GA) ผ่านสื่ออิเล็กทรอนิกส์ ร่วมพิจารณาแผนยุทธศาสตร์รอบ ๓ ปี พร้อมเลือกตั้งเลขาธิการ-รองเลขาธิการ GA
เมื่อวันที่3ธันวาคม2563นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมดีอีเอสได้เข้าร่วมพิธีเปิดการประชุมสมัชชาใหญ่สมัยที่๑๕(General Assembly : GA)และได้กล่าวเปิดการประชุมฯในฐานะประธานGAในรูปแบบการประชุมผ่านสื่ออิเล็กทรอนิกส์ณสํานักงานใหญ่APTถนนแจ้งวัฒนะ การประชุมGAเป็นองค์กรสูงสุดของAPTจัดขึ้นทุกๆ3ปีเพื่อร่วมกันพิจารณาแผนยุทธศาสตร์สําหรับรอบ3ปีรวมทั้งการเลือกตั้งเลขาธิการ(Secretary General)และรองเลขาธิการ(Deputy Secretary General)โดยในการประชุมGAครั้งนี้นางสาวกัลยาชินาธิวรผู้อํานวยการกองการต่างประเทศได้รับเลือกให้ทําหน้าที่รองประธานGA
APTเป็นองค์การฯทางด้านโทรคมนาคมของภูมิภาคภายใต้ความอุปถัมภ์ของคณะกรรมาธิการเศรษฐกิจและสังคมแห่งเอเชียและแปซิฟิก(UNESCAP)ซึ่งประเทศไทยได้เข้าเป็นสมาชิกก่อตั้งAPTเมื่อปีพ.ศ. 2522และเป็นที่ตั้งของสํานักงานใหญ่ณถนนแจ้งวัฒนะกรุงเทพฯปัจจุบันมีนางสาวอารีวรรณฮาวรังษีเป็นเลขาธิการ(Secretary General)และมีMr. Masanori KONDO (ประเทศญี่ปุ่น)เป็นรองเลขาธิการ(Deputy Secretary General)ประกอบด้วยประเทศสมาชิกจํานวน38ประเทศสมาชิกสมทบจํานวน4เขตปกครองพิเศษและสมาชิกในเครือจํานวน141หน่วยงาน
**********
รัฐบาลไทย-ข่าวทำเนียบรัฐบาล-เสมา1 ร่วมเสวนา “เติมความรัก ด้วยความรู้…อยู่อย่างไรในโลกออนไลน์” ย้ำ ศธ. ให้ความสำคัญกับการเรียนรู้ในโลกออนไลน์
วันศุกร์ที่ 4 ธันวาคม 2563
เสมา1 ร่วมเสวนา “เติมความรัก ด้วยความรู้...อยู่อย่างไรในโลกออนไลน์” ย้ํา ศธ. ให้ความสําคัญกับการเรียนรู้ในโลกออนไลน์
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ร่วมเสวนาในงาน "เติมความรักด้วยความรู้ อยู่อย่างไรในโลกออนไลน์"
เมื่อวันพุธที่ 2 ธันวาคม 2563 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ร่วมเสวนาในงาน "เติมความรักด้วยความรู้ อยู่อย่างไรในโลกออนไลน์" โดยมี นพ.ประทีป ธนกิจเจริญ เลขาธิการคณะกรรมการสุขภาพแห่งชาติ, รศ.จุมพล รอดคําดี ผู้ทรงคุณวุฒิด้านสื่อเพื่อเด็ก, ดร.นพ.ไพโรจน์ เสาน่วม รองผู้จัดการกองทุนสนับสนุนการสร้างเสริมสุขภาพ (สสส.), พญ.จิราภรณ์ อรุณากูร กุมารแพทย์ผู้เชี่ยวชาญด้านเวชศาสตร์วัยรุ่น ภาควิชากุมารเวชศาสตร์ โรงพยาบาลรามาธิบดี, ดร.ธีรารัตน์ พันทวี วงศ์ธนะเอนก ประธานคณะทํางานขับเคลื่อนประเด็นสื่อออนไลน์กับเด็กและเยาวชน ตลอดจนผู้แทนผู้ปกครอง และนักเรียนนักศึกษา เข้าร่วมงาน ณ หอศิลปวัฒนธรรมแห่งกรุงเทพมหานคร
รมว.ศึกษาธิการ กล่าวว่า เป็นที่ทราบกันดีว่า การจัดการศึกษาในยุคปัจจุบัน มีความเชื่อมโยงกับโลกออนไลน์ในบริบทที่หลากหลาย การสร้างความเข้าใจและสร้างองค์ความรู้ให้เด็กและเยาวชนสามารถใช้ประโยชน์จากเทคโนโลยีดิจิทัลอย่างเหมาะสมจึงเป็นเรื่องสําคัญ เพราะหากเด็กและเยาวชนมีความรู้ความเข้าใจเกี่ยวกับบริบทโลกออนไลน์ไม่เพียงพอ ก็อาจทําให้ตกเป็นเหยื่อ ได้รับข้อมูลเท็จ หรือเกิดภัยจากการคุกคามในโลกออนไลน์ได้ กระทรวงศึกษาธิการจึงให้ความสําคัญกับการแนะแนวและให้ความรู้เกี่ยวกับโลกออนไลน์ที่ถูกต้อง โดยเฉพาะอย่างยิ่งเด็กที่มีความสนใจด้านโปรแกรมเมอร์ เกมเมอร์ นักพากย์เกม และนักกีฬา e-Sport ก็ควรได้รับการแนะแนวที่ถูกต้อง เพื่อต่อยอดการประกอบอาชีพในอนาคต
ในเรื่องของการพนันออนไลน์ก็เป็นสิ่งที่น่ากังวล การที่เด็กสามารถเข้าถึงโลกออนไลน์ได้ง่ายขึ้น ย่อมส่งผลให้การพนันออนไลน์ลุกลามเข้าไปในสถานศึกษาได้ง่ายด้วยเช่นกัน สิ่งหนึ่งที่โรงเรียนสามารถทําได้ คือ การจัดสรรเวลาให้เด็กได้ทํากิจกรรมนอกห้องเรียน เพื่อป้องกันไม่ให้เด็กติดหน้าจอและเสี่ยงต่อการเล่นพนันออนไลน์ ทั้งนี้ ขอฝากให้เด็กและเยาวชนไทย ใช้วิจารณาญาณเกี่ยวกับโลกออนไลน์อย่างรอบด้าน เพราะเราไม่มีทางชนะการพนันออนไลน์ที่มีระบบคอมพิวเตอร์หรือ AI เป็นตัวควบคุมได้เสมอไป และการชนะพนันจะยิ่งทําให้เราเล่นพนันมากขึ้น สุดท้ายแล้วอาจทําให้เกิดการเสียทรัพย์และเสียการเรียนในที่สุด
“เด็กและเยาวชนทุกคน เปรียบเสมือนลูกหลานของเรา ที่เราต้องให้ความรักและบ่มเพาะความรู้ให้เขาเหล่านี้ กระทรวงศึกษาธิการมีหน้าที่ดูแลและจัดการศึกษาที่มีคุณภาพ เพื่อให้เด็กและเยาวชนมีความแข็งแรงในทุกด้านทุกบริบท ทั้งออนไลน์และออฟไลน์ เพราะอนาคตของพวกเราฝากไว้กับศักยภาพของเยาวชนไทย” รมว.ศึกษาธิการ กล่าว
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.: รายงาน
รัฐบาลไทย-ข่าวทำเนียบรัฐบาล-รองปลัดจุลพงษ์ฯ เป็นประธานในพิธีเปิดงาน Automation Robotics and Intelligent System Day 2030 และปาฐกถาพิเศษ เรื่อง นโยบายการพัฒนา Industry 4.0 ของประเทศไทย
วันศุกร์ที่ 4 ธันวาคม 2563
รองปลัดจุลพงษ์ฯ เป็นประธานในพิธีเปิดงาน Automation Robotics and Intelligent System Day 2030 และปาฐกถาพิเศษ เรื่อง นโยบายการพัฒนา Industry 4.0 ของประเทศไทย
นายจุลพงษ์  ทวีศรี รองปลัดกระทรวงอุตสาหกรรม เป็นประธานในพิธีเปิดงาน Automation Robotics and Intelligent System Day 2030 และปาฐกถาพิเศษ เรื่อง นโยบายการพัฒนา Industry 4.0 ของประเทศไทย   ณ อาคาร ๕๐ ปี วิศวะรวมใจ คณะวิศวกรรมศาสตร์ มหาวิทยาลัยขอนแก่น
เมื่อวันที่ 2 ธันวาคม 2563 นายจุลพงษ์ ทวีศรี รองปลัดกระทรวงอุตสาหกรรม ในฐานะที่ปรึกษาคณะกรรมการหน่วยงานเครือข่ายศูนย์ความเป็นเลิศด้านเทคโนโลยีหุ่นยนต์และระบบอัตโนมัติ (CoRE) เป็นประธานในพิธีเปิดงาน Automation Robotics and Intelligent System Day 2030 และปาฐกถาพิเศษ เรื่อง นโยบายการพัฒนา Industry 4.0 ของประเทศไทย โดยมีวัตถุประสงค์เพื่อเป็นการส่งเสริมให้เกิดการพัฒนาระบบอัตโนมัติ หุ่นยนต์ และระบบปัญญาประดิษฐ์ ในภาคตะวันออกเฉียงเหนือ ณ อาคาร ๕๐ ปี วิศวะรวมใจ คณะวิศวกรรมศาสตร์ มหาวิทยาลัยขอนแก่น
พร้อมกันนี้ยังได้เข้าเยี่ยมชมโรงงานของบริษัท ทออวนเดชาพานิช จํากัด ซึ่งเป็นโรงงานทออวนชั้นนําของประเทศ รวมทั้งได้เชิญชวนให้บริษัทฯ ปรับปรุงและเพิ่มประสิทธิภาพในกระบวนการผลิตโดยใช้ระบบอัตโนมัติให้มากขึ้น เพื่อลดต้นทุน ค่าแรงงาน และเพิ่มขีดความสามารถในการแข่งขันต่อไป
รัฐบาลไทย-ข่าวทำเนียบรัฐบาล-ธ.ก.ส. เร่งช่วยเหลือเกษตรกรผู้ประสบอุทกภัยทางภาคใต้
วันศุกร์ที่ 4 ธันวาคม 2563
ธ.ก.ส. เร่งช่วยเหลือเกษตรกรผู้ประสบอุทกภัยทางภาคใต้
ธ.ก.ส. พร้อมช่วยเหลือเกษตรกรผู้ประสบอุทกภัย โดยมอบหมายให้สาขาจัดถุงยังชีพช่วยเหลือแล้วกว่า 8,000 ถุง เพื่อบรรเทาความเดือดร้อนในเบื้องต้น พร้อมจัดสินเชื่อฉุกเฉิน การช่วยเหลือด้านภาระหนี้สินด้วยการขยายระยะเวลาการชําระหนี้ และสินเชื่อฟื้นฟูหลังประสบภัย ร
ธ.ก.ส. พร้อมช่วยเหลือเกษตรกรผู้ประสบอุทกภัย โดยมอบหมายให้สาขาจัดถุงยังชีพช่วยเหลือแล้วกว่า 8,000 ถุง เพื่อบรรเทาความเดือดร้อนในเบื้องต้น พร้อมจัดสินเชื่อฉุกเฉิน การช่วยเหลือด้านภาระหนี้สินด้วยการขยายระยะเวลาการชําระหนี้ และสินเชื่อฟื้นฟูหลังประสบภัย รองรับกรณีเกษตรกรต้องการเงินทุนหมุนเวียนเพื่อการประกอบอาชีพ การซ่อมแซมที่อยู่อาศัยและเครื่องมือทางการเกษตร วงเงินรวม 5,000 ล้านบาท
นายสุรชัย รัศมี รองผู้จัดการ รักษาการแทนผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากอิทธิพลลมมรสุมตะวันออกเฉียงเหนือพัดปกคลุมอ่าวไทยและภาคใต้ ทําให้มีปริมาณฝนตกสะสม เกิดน้ําท่วมฉับพลัน น้ําป่าไหลหลาก ดินถล่มและลมกระโชกแรง สร้างความเสียหายกับผลผลิตทางการเกษตร ตลอดจนทรัพย์สินที่อยู่อาศัยของเกษตรกรลูกค้าและประชาชนทั่วไป ซึ่ง ธ.ก.ส. มีความห่วงใยในสวัสดิภาพของผู้ประสบภัย จึงได้กําหนดแนวทางการช่วยเหลือพร้อมมอบหมายให้ ธ.ก.ส. ในพื้นที่เร่งดําเนินการให้ความช่วยเหลือผู้ประสบภัย ดังนี้
กรณีฉุกเฉินเร่งด่วน ได้มอบหมายให้พนักงาน ธ.ก.ส. ในพื้นที่ ออกเยี่ยมเยียนให้กําลังใจลูกค้า พร้อมจัดหาถุงยังชีพเพื่อนําไปมอบให้เกษตรกรลูกค้าและประชาชนที่เดือดร้อน โดยเบื้องต้นได้ส่งถุงยังชีพช่วยเกษตรกรในพื้นที่จังหวัดนครศรีธรรมราช พัทลุง และสงขลา จํานวนกว่า 8,518 ชุด และเข้าไปสนับสนุนศูนย์อพยพหรือจุดรวมพลต่าง ๆ เช่น จัดหาอาหาร น้ําดื่ม บริการสุขาเคลื่อนที่ เต็นท์สนาม รวมถึงการให้ความช่วยเหลือด้านอื่น ๆ เช่น ค่าเช่าเรือ ค่าเช่ารถบรรทุก ค่าแรงงาน เป็นต้น และหลังจากสถานการณ์คลี่คลายลง จะเร่งสํารวจความเสียหายที่เกิดขึ้น เพื่อนําข้อมูลดังกล่าวมาพิจารณาให้ความช่วยเหลือฟื้นฟูหลังประสบภัย เช่น การมอบเงินเพื่อสมทบทุนสร้างบ้านหลังใหม่ การซ่อมแซมทรัพย์สินของใช้จําเป็น การซ่อมแซมเครื่องจักรการเกษตร และค่าใช้จ่ายเบ็ดเตล็ดที่เกี่ยวเนื่องในการให้ความช่วยเหลือกรณีฟื้นฟูหลังประสบภัย
สําหรับการให้ความช่วยเหลือด้านภาระหนี้สินที่มีอยู่กับ ธ.ก.ส. กรณีที่เกษตรกรได้รับความเสียหายด้านการผลิตและส่งผลกระทบต่อรายได้ ธ.ก.ส. จะพิจารณาขยายระยะเวลาชําระหนี้ออกไปเพื่อบรรเทาความเดือดร้อนตามความหนักเบาของผู้ประสบภัยทุกราย และพิจารณาให้สินเชื่อเพื่อเป็นค่าใช้จ่ายฉุกเฉิน บรรเทาความเดือดร้อนและป้องกันการก่อหนี้นอกระบบ ไม่เกินรายละ 50,000 บาท อัตราดอกเบี้ยร้อยละ 0 ระยะ 6 เดือนแรก และสินเชื่อฟื้นฟูและพัฒนาคุณภาพชีวิตสําหรับเกษตรกรลูกค้าผู้ประสบภัยธรรมชาติหรือภัยพิบัติ วงเงิน 5,000 ล้านบาท ตามความจําเป็นแต่ไม่เกินรายละ 500,000 บาท คิดอัตราดอกเบี้ย MRR-2 (ปัจจุบัน MRR เท่ากับร้อยละ 6.50 ต่อปี) กําหนดชําระคืนไม่เกิน 15 ปี ทั้งนี้เพื่อให้เกษตรกรนําไปใช้เป็นค่าลงทุนในการสร้างหรือซ่อมแซมที่อยู่อาศัยที่ได้รับความเสียหาย หรือลงทุนซ่อมแซมโรงเรือนการเกษตร เครื่องมือ เครื่องจักรกลการเกษตรหรือฟื้นฟูการประกอบอาชีพการเกษตรที่ได้รับความเสียหาย
รัฐบาลไทย-ข่าวทำเนียบรัฐบาล-นฤมล เยือนเมืองนนท์ ยกช่างแอร์สู่ License
วันศุกร์ที่ 4 ธันวาคม 2563
นฤมล เยือนเมืองนนท์ ยกช่างแอร์สู่ License
รมช.แรงงาน ลงพื้นที่นนทบุรี ตรวจเยี่ยมการทดสอบมาตรฐานฝีมือแรงงานแห่งชาติ ช่างแอร์  รับอัตราค่าจ้างตามมาตรฐานฝีมือ พร้อมมอบวุฒิบัตรผู้ผ่านการฝึกอบรม ส่งเสริมการประกอบอาชีพอิสระ
วันที่ 4 ธันวาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ลงพื้นที่จังหวัดนนทบุรี รับฟังผลการดําเนินงานด้านการพัฒนาทักษะฝีมือให้แก่แรงงานในพื้นที่จังหวัดนนทบุรี โดยมีนายธวัช เบญจาทิกุล อธิบดีกรมพัฒนาฝีมือแรงงาน พร้อมคณะเจ้าหน้าที่ ให้การต้อนรับ พร้อมมอบวุฒิบัตรให้แก่ผู้ผ่านการฝึกอบรมและเยี่ยมชมการทดสอบมาตรฐานฝีมือแรงงานแห่งชาติ ช่างเครื่องปรับอากาศในบ้านและการพาณิชย์ขนาดเล็ก ณ สํานักงานพัฒนาฝีมือแรงงานนนทบุรี
ศาสตราจารย์ นฤมล กล่าวว่า ในวันนี้มีโอกาสมามอบวุฒิบัตรแก่ผู้ผ่านการฝึกอบรม ช่างเครื่องปรับอากาศในบ้านและการพาณิชย์ขนาดเล็ก ก็ขอแสดงความยินดีกับผู้ที่ผ่านการฝึกอบรมทุกคน และขอให้นําความรู้ไปประกอบอาชีพ เพื่อให้มีรายได้ดูแลตนเองและครัวครัวต่อไป ซึ่งกระทรวงแรงงาน โดยกรมพัฒนาฝีมือแรงงาน มุ่งหวังที่จะช่วยเหลือแรงงานทุกกลุ่มให้ได้รับโอกาสในการพัฒนาตนเอง ยกระดับมาตรฐานฝีมือเพื่อรับอัตราค่าจ้างที่สูงขึ้นด้วย ดังนั้น วันนี้จึงได้ตรวจเยี่ยมการดําเนินงานการจัดทดสอบมาตรฐานฝีมือแรงงานแห่งชาติ ช่างเครื่องปรับอากาศในบ้านและการพาณิชย์ขนาดเล็กอีกด้วย ซึ่งได้รับความสนใจจากแรงงานทั่วไปและผู้ประกอบอาชีพด้านนี้เป็นอย่างมาก เพราะนอกจากจะเข้าทํางานในสถานประกอบกิจการได้แล้ว ยังสามารถประกอบธุรกิจส่วนตัวมีรายได้ประมาณ 1,000-2000 บาทต่อวัน อีกทั้ง เป็นสาขาช่างที่มีความเกี่ยวเนื่องกับช่างไฟฟ้า ที่กําหนดให้ผู้ประกอบอาชีพช่างไฟฟ้า เป็นสาขาอาชีพแรกที่ต้องดําเนินการโดยผู้ที่ได้รับหนังสือรับรองความรู้ความสามารถแล้วเท่านั้น โดยคุณสมบัติของผู้ที่จะเข้ารับการประเมินความรู้ความสามารถนั้น ต้องผ่านทดสอบมาตรฐานฝีมือแรงงานแห่งชาติเป็นลําดับแรก
รมช.แรงงาน กล่าวต่อว่า ช่างเครื่องปรับอากาศจึงเป็นสาขาอาชีพที่กําลังจะประกาศให้ต้องดําเนินการโดยผู้ที่มีหนังสือรับรองความรู้ความสามารถเช่นเดียวกันกับช่างไฟฟ้า ผู้ที่ประกอบอาชีพช่างเครื่องปรับอากาศ จึงต้องรีบมาเข้ารับการทดสอบมาตรฐานฝีมือแรงงานแห่งชาติ อีกทั้งผู้ที่ผ่านมาตรฐานแล้ว กรณีที่เข้าทํางานในสถานประกอบกิจการ ยังได้รับอัตราค่าจ้างอย่างเป็นธรรมตามอัตราค่าจ้างตามมาตรฐานฝีมืออีกด้วย ปัจจุบันมีประกาศอัตราค่าจ้างตามมาตรฐานฝีมือแล้ว 83 สาขาอาชีพ เช่น ผู้ที่ผ่านการทดสอบมาตรฐานฝีมือแรงงานแห่งชาติ ช่างเครื่องปรับอากาศในบ้านและการพาณิชย์ขนาดเล็ก ระดับ 1 จะได้รับอัตราค่าจ้างตามมาตรฐานฝีมือไม่ต่ํากว่าวันละ 440 บาท ระดับ 2 ไม่ต่ํากว่าวันละ 550 บาทและระดับ 3 ไม่ต่ํากว่าวันละ 660 บาท เป็นต้น
“หน่วยงานของกรมพัฒนาฝีมือแรงงานที่ตั้งอยู่ในภูมิภาคทั่วประเทศทั้ง 76 จังหวัดและในกรุงเทพมหานคร เป็นหน่วยงานที่มีความสําคัญต่อการพัฒนากําลังแรงงานของประเทศ การมีหน่วยงานตั้งอยู่ในทุกพื้นที่ จะช่วยให้สามารถบริการประชาชนในการพัฒนาทักษะฝีมืออย่างทั่วถึง รวมถึงการบูรณาการการทํางานทั้ง 5 เสือแรงงาน ที่ต้องทําภารกิจเกี่ยวข้องกัน ขอให้ร่วมมือกันเพื่อประโยชน์ของประชาชนเป็นสําคัญ” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-รองปลัดฯ จุลพงษ์ ร่วมการประชุมระดมความคิด บทบาทการดำเนินงานของสถาบันวิจัยวิทยาศาสตร์และเทคโนโลยีแห่งประเทศไทยในอนาคต
วันศุกร์ที่ 4 ธันวาคม 2563
รองปลัดฯ จุลพงษ์ ร่วมการประชุมระดมความคิด บทบาทการดําเนินงานของสถาบันวิจัยวิทยาศาสตร์และเทคโนโลยีแห่งประเทศไทยในอนาคต
นายจุลพงษ์ ทวีศรี รองปลัดกระทรวงอุตสาหกรรม เข้าร่วมการประชุมระดมความคิด บทบาทการดําเนินงานของสถาบันวิจัยวิทยาศาสตร์และเทคโนโลยีแห่งประเทศไทยในอนาคต ณ โรงแรม รามาการ์เด้นส์ กรุงเทพฯ
วันนี้ (4 ธันวาคม 2563) นายจุลพงษ์ ทวีศรี รองปลัดกระทรวงอุตสาหกรรม เข้าร่วมการประชุมระดมความคิด บทบาทการดําเนินงานของสถาบันวิจัยวิทยาศาสตร์และเทคโนโลยีแห่งประเทศไทยในอนาคต โดยมี นายพสุ โลหารชุน ประธานสถาบันวิจัยวิทยาศาสตร์และเทคโนโลยีแห่งประเทศไทย นางชุติมา เอี่ยมโชติชวลิต ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย พร้อมด้วยคณะผู้บริหาร เข้าร่วม โรงแรม รามาการ์เด้นส์ กรุงเทพฯ